
REPUBLIKA HRVATSKA
OPĆINSKI KAZNENI SUD U ZAGREBU
Zagreb, Ilica-Selska, Ilica 207			    
Poslovni broj: Kovm-29/2026-13


R E P U B L I K A  H R V A T S K A

R J E Š E N J E

[bookmark: _Hlk222299309]Općinski kazneni sud u Zagrebu, Odjel za mladež, po sucu pojedincu ovog suda Stanislava Walaszeka sa ovlastima optužnog vijeća uz sudjelovanje Ane Franić kao zapisničara, u kaznenom predmetu protiv okrivljenog A. B. zbog pet kaznenih  djela iz članka 228. stavka 1., u vezi sa člankom 51. Kaznenog zakona („Narodne novine“ br: 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24; – dalje u tekstu: KZ/11), povodom optužnice Općinskog kaznenog državnog odvjetništva u Zagrebu od 9. veljače 2026., broj: KOmp-DO-10/2026, dana 10. lipnja 2026.,
r i j e š i o  j e

Na temelju članka 354. stavak 1. Zakona o kaznenom postupku (Narodne novine, br.  152/08., 76/09., 80/11., 91/12., 56/13.,  145/13.,  152/14., 70/17., 126/19., 130/20., 80/22., 36/24., 72/25., 13/26; dalje: ZKP/08), potvrđuje se optužnica Općinskog kaznenog državnog odvjetništva u Zagrebu od 9. veljače 2026., broj: KOmp-DO-10/2026, u predmetu protiv okrivljenog A. B. zbog pet kaznenih  djela iz članka 228. stavka 1., u vezi sa člankom 51. Kaznenog zakona („Narodne novine“ br: 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24; – dalje u tekstu: KZ/11).
 
Obrazloženje

1. Općinsko kazneno državno odvjetništvo u Zagrebu podiglo je uvodno citiranu optužnicu predmetu protiv okrivljenog A. B. zbog pet kaznenih djela iz članka 228. stavka 1., u vezi sa člankom 51. Kaznenog zakona („Narodne novine“ br: 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24; – dalje u tekstu: KZ/11). 

2. Optužnica je na odgovor okrivljenom A. B. dostavljena dana 27. veljače 2026., a koji nije u zakonskom roku dostavio odgovor na optužnicu.

3. Sukladno članku 348. stavku 2. ZKP/08, a u vezi sa člankom 19.b stavkom 6. ZKP/08, dana 2. lipnja 2026., sudac pojedinac je izvršio uvid u spis predmeta, te je uzimajući u obzir sadržaj podignute optužnice i priložene dokaze, donio rješenje kojim je optužnica potvrđena.

4. Naime, optužnica je sastavljena sukladno odredbi članka 342. stavka 1. i 2. ZKP/08 te je kao takva podobna za ispitivanje njezine osnovanosti.

5. Nadalje, prilikom ispitivanja optužnice vijeće je utvrdilo da do sada prikupljeni dokazi potvrđuju postojanje osnovane sumnje da bi okrivljenik počinio kazneno djelo koja mu se stavlja na teret. Osnovanost sumnje posebno proizlazi iz izvješća o uhićenju i dovođenju u pritvorsku policijsku jedinicu za okrivljenog A. B. od 27. siječnja 2026. (list 5 - 7 spisa), popisa otuđenih predmeta u trgovini Muller od 21. studenog 2024. (list 10 spisa), imovinskopravnog zahtjeva (list 11 spisa), potvrde o privremenom oduzimanju predmeta serijski broj 00232737 od 13. prosinca 2024. (list 15 spisa), zapisnika o privremenom oduzimanju predmeta od 13. prosinca 2024. (list 16 spisa), DVD medija nadzornih kamera i izvješće o pregledanoj snimci (list 17 – 22 spisa), zapisnika o ispitivanju osumnjičenog A. B. od 27. siječnja 2026. s pripadajućim DVD medijem (list 24 - 25 spisa), popisa otuđenih predmeta u trgovini Muller od 27. studenog 2024. (list 27 spisa), imovinskopravnog zahtjeva (list 28 spisa), potvrde o privremenom oduzimanju predmeta serijski broj 00232738 od 13. prosinca 2024. (list 31 spisa), zapisnika o privremenom oduzimanju predmeta od 13. prosinca 2024. (list 32 spisa), DVD medija nadzornih kamera (iza lista 32 spisa), popisa otuđenih predmeta u trgovini Muller od 6. prosinca 2024. (list 34 spisa), imovinskopravnog zahtjeva (list 35 spisa), potvrda o privremenom oduzimanju predmeta serijski broj 00232739 od 13. prosinca 2024. (list 38 spisa), zapisnika o privremenom oduzimanju predmeta od 13. prosinca 2024. (list 39 spisa), DVD medija nadzornih kamera (iza lista 39 spisa), popisa otuđenih predmeta u trgovini Muller od 12. prosinca 2024. (list 41 spisa), imovinskopravni zahtjev (list 42 spisa), potvrda o privremenom oduzimanju predmeta serijski broj 00232740 od 13. prosinca 2024. (list 45 spisa), zapisnika o privremenom oduzimanju predmeta od 13. prosinca 2024. (list 46 spisa), DVD medija nadzornih kamera (iza lista 46 spisa), popisa otuđenih predmeta u trgovini Muller od 27. prosinca 2024. (list 48 spisa), imovinskopravnog zahtjeva (list 49 spisa), potvrda o privremenom oduzimanju predmeta serijski broj 00162897 od 4. siječnja 2025. (list 52 spisa), zapisnika o privremenom oduzimanju predmeta od 4. siječnja 2025. (list 53 spisa), DVD medija nadzornih kamera (iza lista 53 spisa), zapisnika o prvom ispitivanju okrivljenog A. B. od 28. siječnja 2026. s pripadajućim DVD medijem (list 73 - 76 spisa). Uz navedene dokaza tužitelj prikupio podatke o osobnim i obiteljskim prilikama okrivljenika koji je mlađi punoljetnik i to izvješća stručne savjetnice Općinskog kaznenog državnog odvjetništva u Zagrebu za okrivljenog A. B., sa stručnim mišljenjem i prijedlogom da u konkretnom slučaju ne postoji osnova za primjenu maloljetničkih sankcija prema odredbama Zakona o sudovima za mladež (Narodne novine broj: 84/11, 143/12, 148/13, 56/15, 126/19; nadalje ZSM/11).

6. I konačno, kako sudac pojedinac, nije pronašao niti jedan od razloga iz članka 355. ZKP/08, a niti bilo koji od nedostataka iz članka 356. stavka 1. ZKP/08, odlučeno je kao u izreci rješenja. 

7. Slijedom iznijetog, odlučeno je kao u izreci rješenja. 

U Zagrebu, 10. lipnja 2026. 

								    Sudac za mladež:
							              Stanislav Walaszek




















Uputa o pravu na žalbu:
Protiv ovog rješenja temeljem članka 491. stavak 2. ZKP/08 žalba nije dopuštena.

DNA :
1. Općinsko kazneno državno odvjetništvo u Zagrebu na broj KOmp-DO-10/2026
2. Okrivljeni A. B. 
3. U spis

